Diari Oficial de la Generalitat Valenciana


Sumari del DOGV 2340, del 07-09-1994 (1994/832335)

RESOLUCIÓ de 30 de juliol de 1994 de la Universitat d'Alacant, per la qual es convoquen proves selectives per a l'ingrés en l'escala d'ajudants d'arxius, biblioteques i centres de documentació.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2340

Data del DOGV
:   07-09-1994

Secció del DOGV
:   AUTORITATS I PERSONAL

Número del document
:   1994/832335


Data del document
:   30-07-1994

Organisme emissor
:   Universitat d'Alacant

Tipus de document
:   Resolució

RESOLUCIó de 30 de juliol de 1994 de la Universitat d'Alacant, per la qual es convoquen proves selectives per a l'ingrés en l'escala d'ajudants d'arxius, biblioteques i centres de documentació. [94/5845]  
Fent complir el que disposa l'estatut d'aquesta universitat, aprovat per Decret 107/1985 de la Generalitat Valenciana, de 22 de juliol (Diari Oficial de la Generalitat Valenciana del 26 de setembre), i per tal d'atendre les necessitats de personal d'administració i serveis,  
Aquest Rectorat, en ús de les competències que li atribueix l'article 18 de la Llei 11/1983, de Reforma Universitària, en relació amb l'article 3,2 e), com també l'estatut d'aquesta Universitat, acorda convocar proves selectives per a l'ingrés en l'escala d'ajudants d'arxius, biblioteques i centres de documentació de la Universitat d'Alacant, segons les bases següents:  
1. Normes generals.  
1.1 Es convoquen proves selectives per a cobrir 1 places pel sistema d'accés lliure de l'escala d'ajudants d'arxius, biblioteques i centres de documentació.  
1.2 En aquesta convocatòria s'aplicaran la Llei 30/1984, de 2 d'agost, modificada per la Llei 23/1988 de 28 de juliol i per la Llei 22/1993, de 23 de desembre; el Reial Decret 2.223/1984, de 19 de desembre (BOE del 21); el Reial Decret 28/1990, de 15 de gener (BOE del 16); l'Estatut de la Universitat d'Alacant, l'ordre de 27 de març de 1991 i les bases d'aquesta convocatòria.  
1.3 El procediment de selecció dels aspirants serà el de concurs-oposició.  
La fase de concurs, que no tindrà caràcter eliminatori, farà referència a les aptituds, als coneixements i a l'experiència dels candidats, d'acord amb el barem següent:  
- Per tenir titulació superior i/o específica, fins a 0,6 punts.  
- Per l'experiència demostrada, segons les remarques següents:  
a) Experiència en biblioteques i biblioteques universitàries, fins a 1,2 punts.  
b) Experiència en les funcions de catalogació i documentació, com també altres a desplegar, fins a 1,2 punts.  
c) Experiència en direcció d'equips de treball, fins a 1,2 punts.  
- Per formació complementària que siga rellevant en les funcions que s'han de dur a terme en el lloc de treball, fins a 1,2 punts.  
- Per altres mèrits que considere el tribunal, fins a 0,6 punts.  
La fase d'oposició constarà dels exercicis següents:   
Primer exercici. Qüestionari sobre el temari que apareix com a annex I d'aquesta resolució.  
Serà valorat de 0 a 10 punts i caldrà obtenir-ne, almenys, 5 per a superar-lo.  
Segon exercici. Redacció de sis assentaments bibliogràfics i/o documentals, amb classificació decimal universal i assignació d'encapçalaments de matèries.  
Serà valorat de 0 a 10 punts i caldrà un mínim de 5 per a superar-lo.  
Tercer exercici. Consistirà en una prova sobre coneixement de dos idiomes moderns, un anglès i un altre a opció dels aspirants, entre francès, alemany o italià, mitjançant l'elaboració d'un resum informatiu en castellà d'un document en anglès, francès, alemany o italià. Es podrà fer servir el diccionari.  
Serà valorat de 0 a 10 punts i caldrà obtenir-ne, almenys, 5 per a superar-lo.  
Quart exercici. Elaboració d'un projecte sobre les funcions pròpies de la plaça. El tribunal podrà debatre durant la defensa amb l'aspirant els aspectes que considere rellevants.  
Serà valorat de 0 a 10 punts i caldrà obtenir-ne, almenys, 5 per a superar-lo.  
1.4 El primer exercici de la fase d'oposició començarà a partir de l'1 de novembre de 1994.  
1.5 L'adjudicació de les places es farà a favor dels aspirants que, en sumar les qualificacions de tots els exercicis superats, i el resultat del concurs dins del nombre de vacants ofertes.  
1.6 Els aspirants proposats per a l'adjudicació de les places hauran de fer un període de pràctiques formatives, durant el qual seran avaluats periòdicament pels responsables de les unitats de destinació. Aquest període tindrà una duració de sis mesos i caldrà obtenir-hi la qualificació d'«Apte».  
2. Requisits dels candidats.  
2.1 Per a ser admés en la realització de les proves selectives, els aspirants hauran de reunir els requisits següents:  
2.1.1 Ser espanyol.  
2.1.2 Haver fet els divuit anys.  
2.1.3 Estar en possessió o en condicions d'obtenir el títol d'Enginyer Tècnic, Arquitecte Tècnic, diplomat universitari, formació professional de tercer grau o equivalent.  
2.1.4 No patir cap malaltia o discapacitat que impedesca l'exercici de les funcions públiques.  
2.1.5 No haver estat separat mitjançant expedient disciplinari del servei de qualsevol de les administracions públiques ni trobar-se inhabilitat per a l'exercici de les funcions corresponents.  
Caldrà tenir tots els requisits enumerats el dia d'acabament del termini de presentació de sol·licituds i mantenir-los fins al moment de la presa de possessió com a funcionari de carrera.  
3. Sol·licituds.  
3.1 Els qui vulguen prendre part en aquestes proves selectives hauran de fer-ho constar en la instància que serà facilitada gratuïtament en el Govern Civil i en el Servei de Recursos Humans de la Universitat.  
3.2 La presentació de sol·licituds es farà en el Registre General de la Universitat o en la forma que estableix l'article 38.4 de la Llei 30/1992, de 26 de novembre, en el termini de 20 dies naturals, comptadors a partir del dia següent al de la publicació d'aquesta convocatòria en el Butlletí Oficial de l'Estat, i s'adreçaran al rector de la Universitat.   
Les persones interessades hauran d'adjuntar a la sol·licitud una fotocòpia del DNI.  
3.3 Els drets d'examen són de 2.000 pessetes, que s'han d'ingressar en la Caixa d'Estalvis del Mediterrani, oficina 3191, del campus universitari de Sant Vicent, en el c/c 540.004-64.  
En la sol·licitud haurà d'aparèixer el segell de la Caixa d'Estalvis o el justificant de la transferència, que, si falta, determinarà l'exclusió de l'aspirant. En cap cas, la presentació i el pagament en l'oficina bancària suposarà la substitució del tràmit de presentació en temps i forma de la sol·licitud davant l'òrgan expressat.  
3.4 Els simples errors de fet que puguen inferir-se de la sol·licitud es podran resoldre en qualsevol moment, d'ofici o a petició de la persona interessada.  
3.5 S'han d'observar les instruccions següents per emplenar la instància.  
3.5.1 En el quadre «Forma d'accés» s'indicarà «L».  
3.5.2 Els aspirants amb discapacitat ho faran constar en el quadre 6, i han d'utilitzar el 7 per a descriure les adaptacions de temps i mitjans per a la realització dels exercicis.  
3.5.3 El l'epígraf de «Dades a consignar...», s'ha d'indicar en el quadre A l'opció d'idioma per al tercer exercici.  
4. Admissió d'aspirants.  
4.1 En acabar el termini de presentació d'instàncies, el rector de la Universitat d'Alacant dictarà resolució en el termini màxim d'un mes, que es publicarà en els taulers d'anuncis de la universitat, i en la qual, a banda de declarar aprovada la llista d'admesos i exclosos, s'indicarà el lloc i la data d'inici dels exercicis, amb una antelació mínima de quinze dies, com també la relació dels aspirants exclosos, amb indicació de les causes de l'exclusió, i fent constar els cognoms, el nom i el DNI.  
En aqueixa resolució constarà, igualment, la composició del tribunal.  
4.2 Els aspirants exclosos disposaran d'un termini de 10 dies naturals, comptadors a partir del dia següent al de la publicació de la resolució, per a poder resoldre el defecte que haja motivat l'exclusió.  
4.3 En tot cas, per tal d'evitar errors i, si es produeixen, possibilitar-ne la solució en temps i forma, els aspirants comprovaran de forma fefaent no sols que no figuren en la relació d'exclosos, sinó, a més, que els seus noms consten en les relacions d'admesos pertinents.  
5. Tribunals.  
5.1 Els membres del tribunal i els assessors hauran d'abstenir-se d'intervenir, i notificar-ho al rector de la Universitat, si concorren en ells circumstàncies de les que preveu l'article 28.2 de la Llei 30/1992, de 26 de novembre.  
El president podrà sol·licitar dels membres del tribunal declaració expressa de no trobar-se en les circumstàncies previstes en aqueix article.  
Així mateix, els aspirants podran recusar els membres del tribunal, si concorren els supòsits previstos en aquesta base.  
5.2 Amb anterioritat a l'inici de les proves selectives, si escau, es publicarà la resolució amb nomenament de nous membres del tribunal en substitució dels que hagen perdut aquesta condició.  
5.3 Amb la convocatòria prèvia del president, es constituirà el tribunal amb l'assistència, almenys, de la majoria absoluta dels membres, titulars o suplents, almenys amb 48 hores d'antelació a l'inici dels exercicis.  
5.4 A partir de la constitució, el tribunal, per a actuar vàlidament, requerirà la presència de la majoria dels membres, titulars o suplents.  
5.5 Durant la realització de les proves, el tribunal resoldrà tots els dubtes que puguen sorgir en l'aplicació d'aquestes normes, com també el que s'haja de fer en els casos no previstos.  
5.6 El tribunal podrà disposar la incorporació als seu treballs d'assessors especialistes per a les proves corresponents dels exercicis que consideren pertinents, els quals es limitaran a prestar col·laboració en les seues especialitats tècniques. La designació d'aquests assessors haurà de comunicar-se al rector de la universitat.  
5.7 A efectes de comunicació i altres incidències, el Tribunal tindrà la seu en el Servei de Recursos Humans de la Universitat, campus de Sant Vicent, telèfon 749 52 02, ext. 3041.  
5.8 El tribunal tindrà la categoria segona de les que assenyala el Decret 200/85, de desembre, del Consell de la Generalitat Valenciana, sobre indemnitzacions per raó del servei, i l'Ordre de 17 de febrer de 1986 (DOGV de 10 de març de 1986) per la qual es desplega el decret anterior.  
5.9 En cap cas, el tribunal podrà declarar que ha superat les proves selectives un nombre superior d'aspirants que el de places convocades. Qualsevol proposta d'aprovats que contravinga les normes establertes serà nul·la de ple dret.  
6. Desenvolupament dels exercicis.  
6.1 En qualsevol moment els aspirants podran ser requerits pels membres del Tribunal amb la finalitat d'acreditar la seua identitat.  
6.2 Els aspirants seran convocats per a cada exercici en un únic avís, seran exclosos de l'oposició els que no hi comparesquen, tret dels casos de força major, degudament justificats i valorats pel tribunal.  
6.3 El tribunal farà la publicació dels successius anuncis de realització del segon i dels altres exercicis en els locals on haja tingut lloc el primer, com també en la seu del tribunal i per qualsevol altre mitjà si es considera convenient per a facilitar-ne la màxima divulgació, almenys amb vint-i-quatre hores d'antelació a l'assenyalada per a l'inici. Quan es tracte del mateix exercici, l'anunci serà publicat en els locals no haja tingut lloc, en la seu del tribunal i per qualsevol altre mitjà, si es considera convenient, almenys amb dotze hores d'antelació.  
6.4 En qualsevol moment del procés selectiu, si el tribunal té coneixement que algun dels aspirants no té la totalitat dels requisits exigits per aquesta convocatòria, amb l'audiència prèvia de la persona interessada, haurà de proposar-ne l'exclusió al rector de la universitat, i comunicar-li, així mateix, les inexactituds o les falsedats formulades per l'aspirant en la sol·licitud d'admissió a les proves selectives, als efectes procedents.  
Contra l'exclusió de l'aspirant, podrà interposar-se recurs ordinari, davant la mateixa autoritat indicada en el paràgraf anterior.  
7. Llista d'aprovats.  
7.1 En acabar les proves selectives, el tribunal farà públiques en el lloc o els llocs de celebració de l'últim exercici, com també en la seu del tribunal i en altres llocs que es considere oportuns, la relació d'aspirants aprovats en cadascuna, amb la puntuació obtinguda i el DNI.  
El president del tribunal enviarà còpia certificada de la llista final al rector de la Universitat, on especificarà igualment les dades establertes en el paràgraf anterior.  
8. Presentació de documents i nomenament de funcionaris.  
8.1 En el termini de 20 dies naturals, comptadors des del dia següent a aquell en què es van fer públiques les llistes d'aprovats en el lloc o llocs d'examen, els opositors aprovats hauran de presentar en el Registre General de la Universitat els documents següents:  
a) Fotocòpia compulsada del títol exigit en la base 2.1.3.  
b) Declaració jurada o promesa de no haver estat separat mitjançant expedient disciplinari de cap de les administracions públiques, ni trobar-se inhabilitat per a l'exercici de funcions públiques.  
c) Els aspirants que hagen fet valer la seua condició de minusvàlids, hauran de presentar el certificat de l'òrgan competent i l'acreditació que la seua situació és compatible amb l'exercici del lloc de treball objecte de convocatòria.  
8.2 Els que tinguen la condició de funcionaris de carrera estaran exempts de justificar documentalment els requisits ja provats, però hauran de presentar el certificat d'aquesta condició.  
8.3 Els que dins del termini fixat, tret dels casos de força major, no presenten la documentació o si es dedueix de l'examen que els falta d'algun dels requisits assenyalats en la base 2.1, no podran ser nomenats funcionaris i quedaran anul·lades les seues actuacions, sense perjudici de la responsabilitat en què hagen incorregut per falsedat en la sol·licitud inicial.  
8.4 L'autoritat convocant, a proposta del tribunal qualificador, procedirà al nomenament de funcionari de carrera mitjançant resolució, que es publicarà en el Butlletí Oficial de l'Estat.  
8.5 Els aspirants que en el moment de la presa de possessió no justifiquen que tenen del nivell elemental de coneixements del valencià, expedit per la Junta Qualificadora de Coneixements de Valencià de la Generalitat Valenciana, hauran d'obtenir aquest títol en un termini de tres anys des de la superació del procés selectiu, perquè el nomenament tinga caràcter definitiu.  
9. Norma final.  
9.1 La convocatòria i tots els actes administratius que es deriven d'aquesta i de les actuacions del tribunal podran ser impugnades pels interessats en els casos i en la forma establerta per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
9.2 L'Administració, si escau, podrà procedir a la revisió de les resolucions del Tribunal, d'acord amb el que preveu l'esmentada norma.  
Alacant, 30 de juliol de 1994.- El rector. Andrés PedreÑo MuÑoz.  
ANNEX I  
1. Les biblioteques i els seus serveis: concepte, classes i funció.  
2. Centres nacionals de serveis bibliogràfics i biblioteques nacionals, concepte i funció.  
3. Les biblioteques universitàries d'Espanya.  
4. Les biblioteques especialitzades i els centres de documentació.  
5. Organització i gestió de biblioteques.  
6. Els processos tècnics. Monografies, publicacions periòdiques i materials especials.  
7. Tipus de catàlegs. Els catàlegs d'accés públic en línia.  
8. Evolució del llibre i de les biblioteques.  
9. Principals sistemes de classificació bibliogràfica. La CDU.  
10. Thesaurus. Elements, construcció i manteniment.  
11. Bibliometria. Normalització. Terminologia.  
12. Definició i objectius de la bibliografia. Teoria i tècnica.  
13. El servei de referència a informació bibliogràfica.  
14. La Llei de Mesures per a la Reforma de la Funció Pública i la seua modificació.  
15. La Legislació sobre el patrimoni artístic, bibliogràfic i documental.  
16. L'autonomia universitària. Principis inspiradors. La seua expressió en la Llei de Reforma Universitària.  
17. Organització bibliotecària a l'Estat espanyol i a la Comunitat Valenciana.  
18. El Servei d'Informació Bibliogràfica i Documental en la Universitat d'Alacant.  
19. Els usuaris de les biblioteques de la Universitat d'Alacant.  
20. La Universitat d'Alacant i la seua relació amb les biblioteques i serveis bibliotecaris del seu entorn.